Paul Rothmann blogs
Alle Blogs deur Paul Rothmann blogs Don Juan de Marco 'n Besige week in Februarie Tyd en tyd Einde van die Jaar �n Naweek van Goeie Kos en Goeie Musiek Waagmoed Boks en rugby Die Bek van Boomstraat Kwazulu-Natal Goeie herhinneringe �n Ongelukkie om als weer in perspektief te plaas Hoogtepunte �Mans en karre � en treine�. �n Besige Week Nuwe uitdagings! Musiek Springbok Legendes KYK MOOI NA JULE KNIE�! Oppikoppi Potchefstroom S�r Innibos Waagmoed Johan Scholtz Nelson Mandela Port Elizabeth op horings! Potjiekos by Kobus Wiese Jakkie Louw en die 3 Pikkewyne Ek het weer hierdie week soos 'n regte 'Jet-Setter' gevoel. Het iemand hierdie April gewerk? Matrone van 7de Laan Nie so rusitge naweek Besige tye! Bekendes Vryheid en Wakkerstroom! "Cook-off" vermaak! Weer aan die gang Die Week se Hoogtepunte Vroueskoene 'n Reeks Bekendes Opwinding ... en pyn in 'n hok! DIE MAG VAN LAG! Rolanda Marais, Brumilda v Rensburg en Parys via die Vaalrivier Tyd om asem te skep 'n Gedagte 'n Meer 'rustige' week.... toe nie. Die Kaap Bronkhorstpruit, Lente en die Kaap En ons is terug
28 Februarie 2012 (22:04:36)
So af en toe, veral op 'n Sondagmiddag, bederf ek myself met 'n lekker DVD, gewoonlik om net so bietjie af te skakel en te ontspan. So het dit gebeur dat ek 'n regte 'classic movie' uitgegrawe het in die vorm van Don Juan de Marco, met Johnny Depp en Marlon Brando.
Ek het dit jare gelede gesien, maar net met een oog gekyk, en om een of ander rede die kruks van die storie gemis. Maar, toe ek dit nou weer kyk, het dit 'n reuse impak op my gemaak.
Ek gaan probeer om nie die hele storie weg te gee nie, so in kort:
'n Jong man (Depp), wat aantrek-, optree soos, en deels glo dat hy ene Don Juan de Marco is ('n Spaanse rykmanskind), wil sy eie lewe neem weens 'n liefdesteleurstelling. Hy word dan na 'n sielkundige (Brando) geneem, wat moet poog om hom te genees van sy klaarblyklike malheid. In die proses vertel die jong man daagliks vir die sielkundige van sy wonderlike avonture en romantiese wedervaringe. Don Juan hou homself voor as die wêreld se beste minnaar.
Die sielkundige word meegevoer deur die verhale, en sy eie lewe kry skielik nuwe vuur en passie. Maar voortdurend wonder hy (en die kyker) wat is waar, en wat is bloot die pasiënt se 'mal-skeppings'.
Ek gaan nie die res van die storie weggee nie, maar ek wil wel met jou deel wat ek daaruit geneem het: Ons persepsies (ervarings) van die wêreld, is ons realiteit. (Of dit nou vir ander so lyk, of te nie... vir jou, is dit jou realiteit. (Al die pyn. Al die vreugde. Al die mooi. Al die lelik.... Hoe jy die lewe ervaar, is jou realiteit.)
Wanneer jou persepsies egter dramaties van ander mense sin verskil, en jy boonop daarvolgens optree, dan word jy gewoonlik snaaks aangekyk, en uiteindelik in 'n malhuis gegooi. Want... jy verskil te veel van ander mense. Dit is die gevolg van 'te' buitensporige persepsies en optredes.
MAAR, (en hierdie is die punt wat ek wil maak):
Jy kan, jou persepsies kies, en jy kan jou persepsies en optrede beheer.... Dit impliseer dus dat jy jou realiteit kan kies, EN BEHEER.
Dus, as jy wil kies om jouself te beskou, as ene Don Juan de Marco, die wêreld se beste minnaar, dan word dit jou realiteit. En as die gevolge daarvan te negatief begin word (soos 'n dreigende malhuis), kan jy beheer neem, en weer net jou optrede so ietwat aanpas, sodat dit meer aanvaarbaar is vir diegene rondom jou. Dus kan jy steeds in die wonderlike persepsie van jou eie drome leef, sonder om heeltemal deur die samelewing verwerp te word.
Sien jy jouself as 'n deursnee persoon, wat elke dag van 08:00 tot 16:30 'n eentonige, sinnelose werk aanpak, en leef vir die verligting van die naweek?
Of, sien jy jouself as 'n ridder of 'n prinses wat deur hul daaglikse strydvoering en uitdagings 'n beter lewe ('n pragtige kasteel en paradys) skep vir hul geliefdes?
Vir mense wat van buite af kyk, gaan jy steeds dieselfde aktiwiteite en roetines aanpak. Maar binne in jouself, in terme van jou eie persepsie, is jy besig om die wêreld te verander en te herskep na iets beters.
Ek reken, solank jy jou persepsies en optredes so kan beheer dat die gevolge van jou dade meer positief as negatief is, klink dit vir my na 'n wonderlike manier om te leef. (As jy kies om jouself te sien as 'n lui-strandbewoner wat niks hoef te werk nie, gaan die baie fisiese gevolg, van geen geld en geen kos, 'n lelike skok wees.
Onthou, "You can escape your reality, but you cannot escape the consequences of your reality".
So, gegewe die bogenoemde, wil ek julle uitdaag om vir 'n week lank, jul persepsies volkome aan te pas volgens jul grootste fantasieë (met inagneming van die gevolge).
Oorweeg die volgende basiese voorbeelde:
* In jou grasperk buite - sien jy jou paradystuin.
* In jou braaivleisie – sien jy jou koninklike feesmaal.
* In jou werk – sien jy jou waardige stryd tot sekuriteit.
Laat my weet... maar as iemand in die tronk opeindig, aanvaar ek geen verantwoordelikheid nie. Ek sal julle laat weet hoe my oefening uitgedraai het.
Dan moet ek ook net noem dat ek die afgelope naweek 'n vinnige buite-tafel aanmekaar geslaan het. Jip, ek gaan dalk nie enige ingenieurs-toekennings ontvang nie, maar dis funksioneel en nie onooglik nie. Ek het sommer 'n paar ou weggooi 'scaffolding' planke aanmekaar geslaan, en langs die pad 'n halfgeboude mandjierak-kassie gekoop, vir net R120.00, om te dien as pote. Ek het als in onder 'n uur aanmekaar geslaan, en sommer nog die aand gebruik.
Dus, 'n lekker buite tafeltjie, sowat 60cm breed, en 1.5m lank, vir minder as R150.00. (Ek moes 'n paar skroewe en boorpunte koop. Die planke het in die tuin gelê.)
Ek gaan dit maar sê... ek is baie trots op myself.
Laastens: Ek het die naweek afgekom op nog 'n versteekte Pretoria-skat, naamlik Park Acoustics. Eenmaal per maand word daar musiek gemaak by Fort Schanskop (op 'n deel van die Voortrekker Monument se gronde). Jy kan onder 'n reuse ou Akasiaboom (laat my weet as ek verkeerd is oor die boom) 'n kombers op die grond gooi, 'n eet- en drinkdingetjie geniet, en rustig na die musiek (gewoonlik sagte 'folk-rock') luister.